Държавен вестник, бр. 19, 2011 г., стр. 81

БРОЙ  19	
Д Ъ Р Ж А В Е Н  В Е С Т Н И К 	
СТР.  81  
Политика за правосъдие и вътрешен ред 
107. В областта на правосъдието Република 
България се приобщава пълноценно и интензив­
но към системата от принципи, цели, политики, 
норми и практики на ЕС. С влизането в сила 
на Договора за присъединяване на Република 
България към Европейския съюз нашата страна 
стана част от европейското правно простран­
ство и започна да прилага нова съвкупност от 
норми – правото на ЕС, което съществено се 
различава от международното и от вътрешното 
право на държавите членки. Този процес има 
съществено въздействие върху нормотворчес­
твото и правоприлагането в нашата страна.
108. Стратегически цели са противодействие­
то на организираната престъпност, корупцията, 
като и реформиране на съдебната система за 
постигане и поддържане на ефективност, от­
четност и прозрачност. 
109. Специализацията на органите на съдеб­
ната власт се провежда в отговор на динами­
ката и развиващите са форми на тероризъм, 
организирана престъпност и корупция. 
110. Същевременно следва да се доразви­
ва законодателството в посока на защита на 
правата на лицата, лишени от свобода, към 
инкриминиране на изтезания, злоупотребата със 
сила, помощни средства и оръжие в съответ­
ствие с Международния пакт за граждански и 
политически права и Европейската конвенция 
за правата на човека.
111. Службите на Република България за 
сигурност и обществен ред развиват взаимо­
действието помежду си и сътрудничеството 
с частните стопански субекти, гражданите и 
техните организации. В международен план 
те устойчиво развиват сътрудничество със 
структури на международни организации и на 
държави, с които са установени съюзнически 
или партньорски отношения.
112. При противодействието на глобалната 
заплаха от тероризъм основните усилия на 
службите за сигурност и службите за обществен 
ред се насочват към самостоятелно или в сът­
рудничество със съюзнически или партньорски 
служби предотвратяване и пресичане на опити 
за изграждане на структури на международни 
терористични и екстремистки организации 
на българска територия и за превенцията на 
тяхната дейност. 
113. При противодействието на разпрос­
транението и незаконната търговия с оръжие, 
особено с малките оръжия и леките въоръжения, 
се развива сътрудничеството с партньорските 
служби на страните от НАТО и ЕС за стриктно 
спазване на ограничителните режими, за предот­
вратяване на рискови сделки и за недопускане 
на незаконно преминаване през територията 
на страната.
114. Стратегическа насока в политиката за 
вътрешен ред е развитието на полицейската 
дейност в услуга на обществото, което изисква 
и промяна на поведението на полицейския слу­
жител и на отношението му към гражданина.
115. Ефективното партньорство между поли­
цията и структурите на гражданското общество 
се осъществява в условията на прозрачност и 
зачитане на правата и достойнството на граж­
даните. В условията на всекидневното общуване 
се изгражда взаимното доверие между служи­
телите в полицията и гражданите.
116. Република България провежда политика 
на активна превенция срещу структуроопреде­
лящите фактори, които формират криминоген­
ната обстановка и застрашават сигурността на 
гражданите. Овладяването на общата престъп­
ност изисква всекидневно противодействие, 
изключващо толерантност към извършителите. 
117. Развива се междуинституционален под­
ход за постигане на целите по противодействието 
на общата, организираната и трансграничната 
престъпност, който се насочва към нормативно 
осигуряване и укрепване на системата за уп­
равление, повишаване на административния и 
оперативния капацитет, интегрирано управление 
на информационния ресурс, постигане висока 
степен на съвместимост с тенденция към интег­
рирани действия с международни организации 
и институции на ЕС и с държави, с които са 
установени партньорски отношения. 
118. Борбата срещу трафика, разпространени­
ето и производството на наркотични вещества 
и прекурсори се осъществява чрез повишаване 
ефективността на правоприлагащите и кон­
тролните органи и на тяхното сътрудничество 
с гражданите и техните организации. 
119. Държавните институции и органите на 
местното самоуправление в сътрудничество 
с частните стопански субекти, гражданите и 
техните организации създават условия за трай­
но намаляване броя на пътнотранспортните 
произшествия и на последиците от тях чрез 
предприемане на интегрирани мерки за осигу­
ряване безопасността на движението. 
120. Присъединяването на Република Бъл­
гария към Шенгенското пространство гаран­
тира сигурността на външните граници на ЕС. 
Страната ни създава и поддържа ефективни 
информационни системи за сигурност и об­
ществен ред в съответствие с изискванията на 
споразумението от Шенген. Компетентните 
органи взаимодействат с Европейската агенция 
за управление на оперативното сътрудничество 
по външните граници на държавите – членки на 
ЕС, със съседните и други европейски държави. 
121. Ефективното реагиране при кризи и 
защитата на гражданите, на тяхното имущество 
и на критичната инфраструктура при пожари, 
бедствия, аварии и от целенасочени посегател­
ства се постигат чрез комплексен подход към 
изграждане на интегрирана, гъвкава и устойчива